**SPERREFRIST: 15. september 2016, 06:00 CEST**

*Dette dokumentet forklarer ny eller forbedret teknologi som ikke forekommer i tidligere modeller*

**EVF med trykk og dra-AF**

EOS M5-kameraet har en stor, høyoppløselig (ca. 2,36 millioner punkter) OLED elektronisk søker som gir deg mulighet til raskt og enkelt å spesifisere et AF-område (1 punkt eller sone) via LCD berøringspanelet, også når du ser gjennom søkeren. Et AF-område kan velges ved å berøre et spesifikt tildelt område på LCD-skjermen, og fritt endres ved å dra bilderammen til det ønskede fokusobjektet. Dette er spesielt nyttig for alle som er vant til å endre fokuspunkt på et EOS digitalt speilreflekskamera via joystick-kontroll, uten å flytte blikket fra søkeren.

**Intern 5-akset digital stabilisering**

EOS M5 har 5-akset intern stabilisering, som motvirker digitale kamerabevegelser langs fem akser – horisontalt, vertikalt, rulling, bredde og høyde. Det gir jevne filmopptak også ved bruk av objektiver uten optisk bildestabilisator. Bildestabiliseringen forbedres ytterligere når kameraet kombineres med et EF-M eller EF-S IS-objektiv kompatibelt med Dynamisk IS. Takket være kombinert kontroll med høyde og bredde-informasjon fra objektivet, korrigeres også bilderystelser merkbart, for eksempel ved fotografering fra en ustabil plassering eller mens du går.

**Bluetooth®**

EOS M5 har Bluetooth®-teknologi[[1]](#endnote-1) med lavt strømforbruk som sikrer varig oppkobling mellom en smartenhet og kameraet, og rask aktivering av full Wi-Fi-tilkopling. Du parrer raskt kameraet med en smartenhet via Bluetooth. Når du ønsker å laste ned og vise bilder eller bruke live view fjernstyrt fotografering, kan du ganske enkelt bruke Canon Camera Connect-appen til å opprette en Wi-Fi-forbindelse mellom de to enhetene, helt uten å røre kameraet. Med en ren Bluetooth®-forbindelse kan smartenheten også brukes som trådløs fjernkontroll for motiver som krever høyere lukkerhastighet, for eksempel ved naturfotografering.

1. Har Bluetooth® -teknologi med lavt strømforbruk. Bluetooth®-benevnelser og -logoer er registrerte varemerker eid av Bluetooth SIG, Inc. og enhver bruk av slike benevnelser av Canon Inc. er lisensiert. Andre varemerker og -navn tilhører de respektive eierne. [↑](#endnote-ref-1)